MTC ออกหุ้นกู้ 4 พันลบ. ดอกเบี้ย 2.50-3.65% เปิดขายสถาบัน 25 พ.ค.นี้
MTC ออกหุ้นกู้ 4 พันลบ. ดอกเบี้ย 2.50-3.65% เปิดขายสถาบัน 25 พ.ค.นี้
21 พ.ค. 2564

บริษัท เมืองไทย แคปปิตอล จำกัด (มหาชน) หรือ MTC ยื่นแบบแสดงรายการข้อมูลต่อสำนักงานคณะกรรมการหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2564 จำนวน 4 ชุด มูลค่ารวมไม่เกิน 4,000 ล้านบาท ดังนี้
ชุดที่ 1 เสนอขายไม่เกิน 1,100 ล้านบาท อายุ 2 ปี 3 วัน ครบกำหนดไถ่ถอนปี 2566  อัตราดอกเบี้ยคงที่ 2.50% ต่อปี ชำระดอกเบี้ยทุกๆ 3 เดือน
ชุดที่ 2 เสนอขายไม่เกิน 1,600 ล้านบาท อายุ 3 ปี 1 วัน ครบกำหนดไถ่ถอนปี 2567  อัตราดอกเบี้ยคงที่ 2.90% ต่อปี ชำระดอกเบี้ยทุกๆ 3 เดือน
ชุดที่ 3 เสนอขายไม่เกิน 800 ล้านบาท อายุ 4 ปี ครบกำหนดไถ่ถอนปี 2568 อัตราดอกเบี้ยคงที่ 3.20% ต่อปี ชำระดอกเบี้ยทุกๆ 3 เดือน
และ ชุดที่ 4 เสนอขายไม่เกิน 500 ล้านบาท อายุ 4 ปี 11 เดือน 29 วัน ครบกำหนดไถ่ถอนปี 2569 อัตราดอกเบี้ยคงที่ 3.65% ต่อปี ชำระดอกเบี้ยทุกๆ 3 เดือน
ทั้งนี้ บริษัทจะเสนอขายให้แก่ผู้ลงทุนสถาบันในวันที่ 25 พ.ค.64 ผ่านธนาคารกสิกรไทย
ขณะที่ บริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ “BBB+” แนวโน้ม”คงที่” เมื่อวันที่ 16 ธ.ค. 63
อย่างไรก็ตาม บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้เพื่อเป็นเงินทุนหมุนเวียนในกิจการทั้งจำนวน ภายในเดือน ก.ค. 64